Η **Ηρωδιανή Δυναστεία** κυριάρχησε στην Παλαιστίνη ύστερα από την κατάληψη της Ιερουσαλήμ από τον Ηρώδη τον Μεγάλο (37 π.Χ.). Η νέα δυναστεία διαδέχθηκε την Ασμοναϊκή σε μια εποχή, όπου η περιοχή της Παλαιστίνης βρισκόταν ήδη υπό την πολιτική επιρροή της Ρώμης. Οι βασιλείς της κυβέρνησαν με την ανοχή και την υποστήριξη των ηγεμόνων της Ρώμης μέχρι το 92 ή το 100, οπότε απεβίωσε άτεκνος ο τελευταίος από αυτούς Ηρώδης Αγρίππας Β΄. Ένας άλλος κλάδος εξελληνίστηκε και τα μέλη του έγιναν βασιλείς της Αρμενίας· αργότερα ο κλάδος εκρωμαΐστηκε.

Αντίπατρος ο Ιδουμαίος
----------------------

Θεμελιωτής της δυναστείας ήταν ο Αντίπατρος ο Ιδουμαίος, πατέρας του Ηρώδη του Μεγάλου. Ο Αντίπατρος ήταν γιος του Αντίπα, ενός Ιδουμαίου που είχε προσηλυτιστεί στον Ιουδαϊσμό την εποχή του Αλέξανδρου Ιανναίου και είχε διοριστεί από τους Ασμοναίους βασιλείς ως κυβερνήτης της Ιδουμαίας. Στο αξίωμα αυτό τον είχε διαδεχθεί ο γιος του Αντίπατρος, ο οποίος αναμείχθηκε στην διαμάχη των γιων του Αλεξάνδρου Ιανναίου προσεγγίζοντας τον μεγαλύτερο από τους δύο αδελφούς, Υρκανό Β΄ επειδή φοβήθηκε, ότι ο νεότερος Αριστόβουλος θα τον καθαιρούσε από το αξίωμά του. Η επιρροή του Αντίπατρου επάνω στον Υρκανό Β΄ υπήρξε ολέθρια για το βασίλειο των Ασμοναίων, επειδή κατέληξε στην ανάμειξη των Ρωμαίων στην Παλαιστίνη, η οποία έφερε με τη σειρά της την κατάλυση του Ασμοναϊκού βασιλείου από τον Πομπήιο το 63 π.Χ. .

Στα επόμενα χρόνια ο Αντίπατρος κατάφερε, προσφέροντας τις υπηρεσίες του στον Υρκανό Β΄ -που είχε παραμείνει στην Ιουδαία ως αρχιερέας- και στους Ρωμαίους επάρχους της Συρίας να εκμεταλλευτεί τόσο τις αντιθέσεις μεταξύ των μελών της Ασμοναϊκής δυναστείας, όσο και τις ρωμαϊκές εμφύλιες διενέξεις, προκειμένου να αναβαθμίσει την πολιτική του θέση  και να καταλάβει τελικά το 47 π.Χ. το αξίωμα του *επιτρόπου της Ιουδαίας* .

Η πολιτική σταδιοδρομία του Αντίπατρου έληξε άδοξα το 43 π.Χ. όταν πέθανε δηλητηριασμένος .

Ηρώδης ο Μέγας
--------------

| Το Δυτικό Τείχος
 Ιστορία του Ισραήλ |
| --- |
| Εβραίοι |
| Δώδεκα φυλές του Ισραήλ |
| Ενιαίο βασίλειο του Ισραήλ |
| Βόρειο βασίλειο του Ισραήλ |
| Βασίλειο του Ιούδα  |
| Βαβυλώνια αιχμαλωσία |
| Επαρχία της Ιουδαίας |
| Εποχή των Διαδόχων και των Επιγόνων στην Ιουδαία |
| Μακκαβαίοι |
| Ασμοναϊκή δυναστεία |
| Ηρωδιανή Δυναστεία |
| Ιουδαία (ρωμαϊκή επαρχία) |
| Συρία-Παλαιστίνη |
| Σιωνισμός |
| Ισραήλ |
| Σχετικά |
| Παλαιά Διαθήκη |
| Ιουδαϊσμός |

Ο Ηρώδης Α΄ ο Μέγας ήταν ένας από τους γιους του Αντίπατρου και ήδη κατείχε πολιτικά αξιώματα την εποχή του θανάτου του πατέρα του. Ο Ηρώδης, που διέθετε τόσο στρατιωτικές όσο και πολιτικές ικανότητες, ήρθε σε σύγκρουση με τον τελευταίο εκπρόσωπο της Ασμοναϊκής δυναστείας Αντίγονο Ματταθία· με την υποστήριξη των Ρωμαίων κατάφερε να ανακηρυχθεί από την Σύγκλητο το 40 π.Χ. βασιλιάς των Ιουδαίων και να καταλάβει ύστερα από εμφύλιο πόλεμο την Παλαιστίνη (37 π.Χ.). Κατά την διάρκεια εκείνου του πολέμου νυμφεύτηκε με την Ασμοναία Μαριάμη .

Ο Ηρώδης κατάφερε να επιβιώσει από την τελευταία ρωμαϊκή εμφύλια σύγκρουση μεταξύ του Μάρκου Αντώνιου και του Οκταβιανού και τελικά να γίνει, με την υποστήριξη του τελευταίου, κυβερνήτης σε ένα εκτεταμένο βασίλειο.

Η διακυβέρνηση του Ηρώδη χαρακτηρίστηκε από την ιδιαίτερα αξιόλογη οικοδομική δραστηριότητα, που ανέπτυξε. Η ανοικοδόμηση του Ναού αποτέλεσε το πιο χαρακτηριστικό παράδειγμα αυτής της δραστηριότητας. Υπήρξε επίσης γενναιόδωρος τόσο απέναντι στους υπηκόους του, όσο και απέναντι σε πολλές πόλεις εκτός των συνόρων της Παλαιστίνης .

Η προσωπική του ζωή χαρακτηρίστηκε από σκληρότητα και πολλά εγκλήματα. Μεταξύ των θυμάτων του συγκαταλέγονται τόσο η σύζυγός του Μαριάμη , όσο και τρεις από τους γιους και επίδοξους διαδόχους του: (Αριστόβουλος, Αλέξανδρος  και Αντίπατρος).

Διάδοχοι του Ηρώδη
------------------

Ο Ηρώδης Α΄ απεβίωσε το 4 π.Χ. και το βασίλειο του μοιράστηκε, με την έγκριση των Ρωμαίων, μεταξύ των γιων του Ηρώδη Αρχέλαου, που ονομάστηκε εθνάρχης, Ηρώδη Αντίπα και Φίλιππου, οι οποίοι ονομάστηκαν τετράρχες.

Από αυτούς μόνο ο Φίλιππος διατήρησε το αξίωμά του σε όλη την διάρκεια της ζωής του. Ο Ηρώδης Αρχέλαος, αφού κατηγορήθηκε για κακοδιοίκηση, καθαιρέθηκε από τον Οκταβιανό το 6 (τα εδάφη του ενσωματώθηκαν στην ρωμαϊκή επαρχία της Συρίας) και ο Ηρώδης Αντίπας το 39 από τον Καλιγούλα.

Ανασύσταση του βασιλείου του Ηρώδη από τον Ηρώδη Αγρίππα Α΄
-----------------------------------------------------------

Η ανασύσταση του βασιλείου του Ηρώδη έγινε πραγματικότητα από τον εγγονό του Ηρώδη Αγρίππα Α΄, ο οποίος έλαβε όχι μόνο τον βασιλικό τίτλο, αλλά και τα εδάφη που περιλαμβανόταν στο παλαιό βασίλειο από τους Αυτοκράτορες Καλιγούλα και Κλαύδιο, με τους οποίους ήταν προσωπικός φίλος (με τον δεύτερο είχε μεγαλώσει μαζί στην Ρώμη) .

Η βασιλεία του Αγρίππα στο εκτεταμένο αυτό βασίλειο ήταν φωτισμένη, αλλά σύντομη (41-44). Ύστερα από τον αιφνίδιο θάνατό του, τα εδάφη τού βασιλείου εντάχθηκαν στην ρωμαϊκή διοίκηση, καθώς ο μοναδικός εν ζωή γιος του ήταν ανήλικος.

Τελευταίοι βασιλείς της δυναστείας
----------------------------------

Ο αδελφός του Ηρώδη Αγρίππα Α΄, ο Ηρώδης Ε΄ έλαβε, ύστερα από παράκληση του Ηρώδη Αγρίππα Α΄ προς τον Κλαύδιο, το τίτλο του βασιλιά της Χαλκίδας του Λιβάνου μαζί με τα αντίστοιχα εδάφη (41), τον οποίο διατήρησε ώσπου απεβίωσε (48) .

Ο γιος του Ηρώδη Αγρίππα Α΄, ο Ηρώδης Αγρίππας Β΄ πήρε το 50 τον βασιλικό τίτλο και τα εδάφη της Χαλκίδας, τα οποία διατήρησε ως το 52 ή 53, οπότε και τα αντάλλαξε με τα εδάφη της πρώην τετραρχίας του Φιλίππου και την περιοχή της Άβιλας. Τα εδάφη και τον τίτλο του βασιλιά της Χαλκίδας έλαβε ο γιος του Ηρώδη Ε΄, ο Αριστόβουλος (ο οποίος διορίστηκε από τους Ρωμαίους και βασιλιάς της Μικρής Αρμενίας), τα οποία διατήρησε μέχρι τουλάχιστον το 73 .

Ο Νέρωνας πρόσθεσε στο βασίλειο του Ηρώδη Αγρίππα Β΄ τμήματα των περιοχών της Περαίας και της Γαλιλαίας (μεταξύ αυτών και την Τιβεριάδα). Ο Ηρώδης Αγρίππας Β΄, τελείως αδύναμος πολιτικά, υπήρξε πιστός συνεργάτης των Ρωμαίων και πολέμησε μαζί τους κατά την διάρκεια του Πρώτου Ιουδαϊκού πολέμου. Συμμετείχε επίσης στους ρωμαϊκούς θριάμβους, που ακολούθησαν την λήξη του. Απεβίωσε το 92 (ή κατ’ άλλους το 100) .

Γενεαλογία του Οίκου του Ηρώδη
------------------------------

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   |   |   |   |   |   |   |   | Ηρώδηςιερέας του ναού της Ασκαλώνος |  |
|
|   |   |   |   |   |   |   |   |   |   |   |   |  |
|
|   |   |   |   |   |   |   |   | Αντίπας**ΗΡΩΔΙΑΝΗ ΔΥΝ.** |  |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |
|   |   |   |   | Αλέξανδροςβασ. της IουδαίαςΑΣΜΟΝΑΪΚΗ ΔΥΝ. |   | Αντίπατρος Α΄ ο Ιδουμαίοςprocurator Ιουδαίαςσύζ. Κύπρος Α΄ |   |   |   |   |   | Φαλίων |   |   |   |   |   | Ιωσήφ Α΄σύζ.2.Σαλώμη Α΄ |  |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   | 2.Μαριάμνη Α΄ |   | Ηρώδης Α΄ ο Μέγαςβασ. της Ιουδαίαςσύζ. 1.Δωρίς3.Μαριάμνη Β΄4.Μαλθάκη η Σαμαρείτις5.Κλεοπάτρα της Ιερουσαλήμ |   | 6.Παλλάδα7.Φαίδρα8.Ελπίδα9.(κόρη του Ιωσήφ Α΄)10.(κόρη του Ιωσήφ Β΄) |   |   |   |   |   | Φερόραςσύζ. (από τον Οίκο των Ασμοναίων) |   |   |   |   |   | Φασαήλ Α΄ |   | Ιωσήφ Β΄ |   | Σαλώμη Α΄σύζ.1.Ιωσήφ Α΄3.Αλεξάς Α΄ Καλέας |   | 2.Κοστόβαρος Α΄κυβ. της ΙδουμαίαςΟΙΚΟΣ ΚΟΣΤΟΒΑΡΟΥ |  |
|   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| (1) Αντίπατρος Β΄διάδοχοςσύζ. 1.Μαριάμνη Γ΄ΗΡΩΔΙΑΝΗ ΔΥΝ.2.(κόρη Αντιγόνου Β΄ Ματταθία)ΑΣΜΟΝΑΪΚΗ ΔΥΝ. |   | (2) Αλέξανδρος Α΄διάδοχοςσύζ. ΓλαφύραΔΥΝ. ΑΡΧΕΛΑΟΥ |   | (2) Αριστόβουλος Δ΄πρίγκιπαςσύζ. Βερενίκη Α΄ΟΙΚΟΣ ΚΟΣΤΟΒΑΡΟΥ |   | (3) Ηρώδης Β΄ Φίλιπποςπρίγκιπαςσύζ. ΗρωδιάςΗΡΩΔΙΑΝΗ ΔΥΝ. |   | (4) Ηρώδης Αρχέλαοςεθνάρχης Σαμάρειας & Ιουδαίαςσύζ.1.Μαριάμνη Δ΄ΗΡΩΔΙΑΝΗ ΔΥΝ.2.ΓλαφύραΟΙΚΟΣ ΑΡΧΕΛΑΟΥ |   | (4) Ηρώδης Αντίπαςτετράρχης Γαλιλαίας & Περαίαςσύζ. 1.Φασαηλίς Ναβαταίων2.ΗρωδιάςΗΡΩΔΙΑΝΗ ΔΥΝ. |   | (5) Φίλιππος ο Τετράρχηςτης Ιτουρέας & Τραχωνίτιδοςσύζ. Σαλώμη Γ΄ΗΡΩΔΙΑΝΗ ΔΥΝ. |   | Φασαήλ Β΄σύζ. Σαλάμψιο(κόρη του Ηρώδη του Μεγάλου) |   | Ιωσήφ Γ΄σύζ. Ολυμπιάδα(κόρη του Ηρώδη του Μεγάλου) |   | *Βερενίκη Α΄σύζ. Αριστόβουλος Δ΄πρίγκιπας της Ιουδαίας* |   | Αντίπατρος Γ΄σύζ. Κύπρος Β΄(κόρη του Ηρώδη του Μεγάλου) |  |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |
| Τιγράνης Ε΄βασ. της Αρμενίαςσύζ. (κόρη Φερόα)ΗΡΩΔΙΑΝΗ ΔΥΝ. |   | Αλέξανδρος Β΄πρίγκιπας |   | Ηρώδης Αγρίππας Α΄βασ. της Ιουδαίαςσύζ. Κύπρος Γ΄ΟΙΚΟΣ ΚΟΣΤΟΒΑΡΟΥ |   | Ηρώδης Ε΄ηγεμ. της Χαλκίδας (Συρία)σύζ.1.Μαριάμνη Ε΄2.Βερενίκη Β΄ΗΡΩΔΙΑΝΗ ΔΥΝ. |   | Αριστόβουλος ο Νεότεροςσύζ. Ιοτάπα Δ΄(κόρη Σαμψιγέραμου Β΄ της Έμεσας)ΔΥΝ. ΕΜΕΣΑΣ |   |   |   |   |   |   |   |   |   | *Κύπρος Γ΄σύζ. Ηρώδης Αγρίππας Α΄* |   | Μαριάμνη Ε΄σύζ. Ηρώδης της Χαλκίδας |   | *Ηρωδιάς*σύζ.1.Ηρώδης Β΄ Φίλιππος2.Ηρώδης Αντίπας |   | *Κοστόβαρος Β΄* |  |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   | Τιγράνης ΣΤ΄βασ. της Αρμενίαςσύζ. Οπγάλλι |   | Ηρώδης Αγρίππας Β΄βασ. της Ιουδαίας |   | Αριστόβουλοςηγεμ. της Χαλκίδας (Συρία)σύζ. Σαλώμη Γ΄ |   |   |   |   |   |   |   |   |   |   |   |   |   |   |   |   |   |   |   |   |   | Σαλώμη Γ΄σύζ.1.Φίλιππος ο Τετράρχης2.Αριστόβουλος της Χαλκίδας |  |
|
|   |   |   |   |   |   |   |   |  |
|
|   |   |   |   | Γάιος Ιούλιος Αλέξανδροςηγεμ. της Κέτις (Κιλικία)σύζ. Ιουλία Ιοτάπα (κόρη του Αντίοχου Δ΄)ΔΥΝ. ΟΡΟΝΤΙΔΩΝ |  |
|
|   |   |   |   |   |   |   |   |   |  |
|   |   |   |   |   |   |
| Γάιος Ιούλιος Αλέξανδρος Βερενικιανόςσύζ. Κασσία Λεπίδα |   | Γάιος Ιούλιος Αγρίππαςσύζ. Φαβία |  |
|
|   |   |   |   |   |   |   |   |   |  |
|
| Ιουλία Κασσία Αλεξάνδρασύζ. Γάιος Αβίδιος Ηλιόδωροςέπαρχος Αιγύπτου |   | Λεύκιος Ιούλιος Γαΐνιος Φάβιος Αγρίππαςγυμνασίαρχος |  |
|

Δείτε επίσης
------------

* Πολιορκία της Ιερουσαλήμ (63 π.Χ.)
* Πολιορκία της Ιερουσαλήμ (37 π.Χ.)

Πινακοθήκη
----------

* Βασίλειο του ΗρώδηΒασίλειο του Ηρώδη
* Η Παλαιστίνη ύστερα από τον Ηρώδη τον ΜεγάλοΗ Παλαιστίνη ύστερα από τον Ηρώδη τον Μεγάλο
* Το βασίλειο του Ηρώδη Αγρίππα Α΄Το βασίλειο του Ηρώδη Αγρίππα Α΄

Παραπομπές
----------

1. ↑  Ιστορία Εικονογραφημένη.*Τεύχος - 309, Άρθρο – Άρχοντες εν ονόματι της Ρώμης. σελ 97*
2. ↑  Ιστορία Εικονογραφημένη.*Τεύχος - 309, Άρθρο – Άρχοντες εν ονόματι της Ρώμης. σελ 96*
3. 1 2  Ιστορία Εικονογραφημένη.*Τεύχος - 309, Άρθρο – Άρχοντες εν ονόματι της Ρώμης. σελ 105*
4. ↑  Jewish Encyclopedia  *ANTIPATER (abridged form, Antipas). Plots Against Aristobulus*
5. ↑  Jewish Encyclopedia  *ANTIPATER (abridged form, Antipas). Hyrcanus and Antipater.*
6. 1 2  Jewish Encyclopedia  *ANTIPATER (abridged form, Antipas). Changes of Policy*
7. ↑  Jewish Encyclopedia .*HERODES I (surnamed the Great) Betrothed to Mariamne*
8. ↑  Jewish Encyclopedia .*HERODES I (surnamed the Great) Elected King by the Roman Senate*
9. ↑  Jewish Encyclopedia .*HERODES I (surnamed the Great) Execution of Hyrcanus*
10. ↑  Jewish Encyclopedia .*HERODES I(surnamed the Great) Restoration of the Temple*
11. ↑  Jewish Encyclopedia .*HERODES I (surnamed the Great) Execution of Mariamne*
12. ↑  Jewish Encyclopedia *HERODES I (surnamed the Great).* Intrigues Against His Sons
13. ↑  Jewish Encyclopedia. *HERODES I (surnamed the Great)*  Execution of Antipater
14. ↑  Ιστορία Εικονογραφημένη.*Τεύχος -309, Άρθρο – Άρχοντες εν ονόματι της Ρώμης.σελ 99*
15. ↑  Ιστορία Εικονογραφημένη.*Τεύχος - 309, Άρθρο – Άρχοντες εν ονόματι της Ρώμης. σελ 99-100*
16. ↑  Ιστορία Εικονογραφημένη.*Τεύχος - 309, Άρθρο – Άρχοντες εν ονόματι της Ρώμης. σελ 103-104*
17. 1 2  Ιστορία Εικονογραφημένη.*Τεύχος - 309, Άρθρο – Άρχοντες εν ονόματι της Ρώμης.σελ 105*
18. ↑  Jewish Encyclopedia. *HERODES I Ι*
19. ↑  Smith, William, Sir, ed. 1813-1893 *A Dictionary of Greek and Roman biography and mythology. By various writers. Ed. by William Smith. Illustrated by numerous engravings on wood. Ann Arbor, Michigan: University of Michigan Library 2005. Vol 1. ARISTOBULUS. 6 .Son of Herod king of Chalcis* page(σελ.) 301-302

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ηρωδιανή Δυναστεία** |

* Ιστορία Εικονογραφημένη *Giulio Firpo. Άρθρο – Άρχοντες εν ονόματι της Ρώμης.Τεύχος - 309. ΠΑΠΥΡΟΣ ΠΡΕΣΣ.*(1994)
* Jewish Encyclopedia  *ANTIPATER (abridged form, Antipas):*
* Jewish Encyclopedia **HERODES I (surnamed the Great)**
* Jewish Encyclopedia **HEROD IΙ**
* Smith, William, Sir, ed. 1813-1893 *A Dictionary of Greek and Roman biography and mythology. By various writers. Ed. by William Smith. Illustrated by numerous engravings on wood. Ann Arbor, Michigan: University of Michigan Library 2005 Vol 1*, *ARISTOBULUS. 6 .Son of Herod king of Chalcis. page Νο 301-302*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 317286637
* LCCN: sh97008367
* BNF: cb12007374h (data)
* NLA: 61544553

 |

 |